Botswana, chobe, Vic-valle & Okavango Delta
BOTSWANA, CHOBE, VIC-VALLE & OKAVANGO DELTA
Ons vertrek vanaf die Oos Rand Mall (Boksburg) en Pretoria na Botswana. Ons gaan deur die Groblersbrug-grenspos en ry dan tot in Palapye waar ons sal oornag.
Na ontbyt vertrek ons met groot opgewondenheid na die Okavango Delta via die Makgadikgadi panne. Ons oornag vir die volgende 2 nagte in Maun.
Vroegoggend gaan ons die Delta met makoro`s aandurf (ekskursie is opsioneel ±R1200.00) wat deur 'n "poler" geruisloos deur die vlak waterkanale gestuur word. 'n Bosuitstappie op een van die eilande, met 'n ligte middagete, kan net opwindend wees! Onthou jou hoed! Indien u nie hierdie ekskursie wil meemaak nie, kan u 'n rustige dag by die hotel deurbring.
Ons gaan vandag die skouspelagtige Delta vanuit die lug met `n ligte vliegtuig beskou. Daarna vertrek ons na Nata waar ons sal oornag. Die Hotel bied ook ekskursies na die Makgadikgadi Panne wat uself kan onderneem.
Na ontbyt vertrek ons na die noorde tot by Kasane(Chobe). Ons gaan vir 3 nagte hier tuis.
Vandag word ons bederf met een van die wêreld se grootste wonders nl. die indrukwekkende Victoria watervalle. Ons keer terug na Chobe vir 'n heerlike aandete.
Opsionele pakket: 'n Helikoptervlug oor die waterval wat 'n onvergeetlike ervaring kan wees.
Vandag beleef ons 'n dag vol opwinding! 'n Avontuurlike wildrit in 4x4-voertuie deur die Chobe Nasionale Park en 'n ongelooflike bootvaart op die Choberivier.
Vanoggend vertrek ons terug na Palapye en oornag ons laaste aand.
Vandag huiswaarts, met nog `n onvergeetlike toer saam met YOU-NIQUE TOERE, wat lekker kan bederf!!!!
Toerprys: R17600.00.00pp (wat deel) plus Enkeltarief: +R4500.00. Deposito: R3000.00 (met bespreking) Finale bedrag ses weke voor vertrek. (asb. geen kontant of tjek inbetalings – indien, sal bankkostes gehef word) Afskrif van paspoort word met bespreking verlang.
YOU-NIQUE TOERE behou die reg voor om veranderings aan hierdie toerplan aan te bring na gelang van omstandighede en weerstoestande. Toerpryse is onderhewig aan verandering weens ekonomiese toestande, ( US Dollar) en brandstofprys.